《题太湖李尹所收余廷心元帅书二封》
元代·成廷圭

两函妙墨古所见，一代高风人未知。用兵不下羊叔子，食粥正如颜太师。

今日澄清在我辈，长江保障非公谁。更烦令尹回州日，补入舒人遗爱碑。

作者简介：元芜城人，字原常，一字元章，又字礼执。好读书，工诗。奉母居市廛，植竹庭院间，扁其燕息之所曰居竹轩。晚遭乱，避地吴中。卒年七十余。有《居竹轩集》。